1972 இல் பெருந்தோட்டங்களை அரசாங்கம் பொறுப்பேற்று கொண்டதன் பின்னர் இன்னும் பல பாதக விளைவுகளும் ஏற்பட்டன. வேலையின்மை, உணவு பற்றாக்குறை என்பன மேலோங்கின. இதனால் இந்திய வம்சாவளியினர் பலர் வடமாகாணத்திற்கு சென்று குடியேறும் நிலைமையும் மேலோங்கியது. இவ்வாறு சென்றவர்கள் இலங்கை தமிழர்கள் செறிந்து வாழும் வவுனியா, கிளிநொச்சி மாவட்டங்களில் காலப்போக்கில் தமது இந்திய, மலையக அடையாளங்களை கைவிட்டு உள்ளூர் மக்களுடன் கலந்து விடும் போக்குகளே அதிகமுள்ளதாக பேராசிரியர் சோ.சந்திரசேகரன் தனது கட்டுரை ஒன்றிலே சுட்டிக்காட்டி இருக்கின்றார்.